Downloaded from YTS.BZ
Official YIFY movies site: YTS.BZ
ในช่วงชีวิตของผม
ผมได้ไปยังสถานที่น่าพิศวงหลายแห่ง
ได้พบเจอสิ่งมีชีวิตที่น่าสนใจมากมาย
แต่มีบางชนิดที่ผมรู้สึก มีสายใยผูกพันลึกซึ้งเป็นพิเศษ
มันมีพละกำลังและความกระฉับกระเฉง
ที่เหนือชั้นกว่ามนุษย์เรามาก
แต่เมื่อผมมองดูพวกมัน
สิ่งที่น่าทึ่งกลับไม่ใช่ขนาดและพละกำลังของมัน
แต่ทว่าคือสติปัญญาและสติสัมปชัญญะ ที่สื่อผ่านแววตา
เมื่อมันสบตามองผม
ก่อให้เกิดความอัศจรรย์ใจ และหวาดกลัวที่ท่วมท้น
แต่ไม่ใช่หวาดกลัวพวกมัน
ทว่าเป็นความหวาดกลัว ว่าผม ว่าเรา อาจพลาดบางสิ่งไป
สิ่งที่สำคัญ
ความเข้าใจที่ลึกซึ้งขึ้นกว่านี้ ว่าพวกมันเป็นใคร…
และว่าสิ่งนั้นอาจมีความหมายอย่างไรต่อเรา
(เล่าเรื่องกอริลลา)
(โดยเดวิด แอทเทนเบอเรอห์)
(ชีวิตบนโลก)
ผมจำครั้งแรกที่ได้พบกับกอริลลาภูเขาได้
"วันจันทร์ที่ 9 มกราคม ปี 1978"
"รูปทรงกรวยที่สมบูรณ์แบบ ของภูเขาไฟวีรูงกาตั้งอยู่เบื้องหน้า"
(รวันดา แอฟริกาตะวันออก)
"เราได้เริ่มการเดินเท้าขึ้นภูเขา ที่ใช้เวลานานหนึ่งชั่วโมงครึ่ง"
"พุ่มไม้ทั่วๆ ไป ค่อยๆ แปรผันกลายเป็นป่าดงดิบที่สูง"
"กิ่งก้านสาขาเอื้อมยาวของต้นไม้ มีพืชพิงอาศัยหลายชนิดปกคลุม"
"เฟิร์นใบยาวสีเขียว
กับมอสสเปนบางๆ สีซีดๆ ทั่วทุกแห่ง"
"เราได้ไปเห็นกลุ่มตัวเมียและลูกๆ ในที่โล่งขนาดย่อม"
"และด้วยความประหลาดใจยิ่ง พวกมันยอมให้ผมเข้าไปใกล้"
"นี่จะเป็นไปไม่ได้เลย
หากไดแอน ฟอสซีย์ ไม่ได้มาทำงานบุกเบิกเอาไว้"
"เธอไปอยู่ท่ามกลางฝูงกอริลลา
เพื่อศึกษารายละเอียดชีวิต ของพวกมันอย่างใกล้ชิด"
เนื่องจากเราทำทุกอย่างตามที่ไดแอนสอนไว้
พวกมันจึงยอมรับเราด้วยเงื่อนไขเดียวกันนั้น
"ผมต้องหยุดและตอบโต้ ด้วยเสียงคำรามลึกในคอ"
"ซึ่งเป็นเสียงที่มีความหมายว่า 'ฉันอยู่ตรงนี้'"
ทั้งการมองเห็น การได้ยิน ประสาทรับกลิ่นของมัน
คล้ายคลึงกับของเรามาก
ทำให้เรามองเห็นโลกนี้ใบแบบเดียวกันกับมัน
ดังนั้นถ้าหากจะเป็นไปได้ ที่จะหนีจากสภาพความเป็นมนุษย์
และดำดิ่งสู่ชีวิตเปี่ยมจินตนาการ ในโลกของสัตว์ชนิดอื่น
เราต้องมาอยู่กับกอริลลา
สิ่งที่ผมไม่ได้พูดออกไปในตอนนั้น
ก็คือเราไม่ได้ตั้งใจทำสารคดี เกี่ยวกับการพบปะกับกอริลลาโดยตรง
เป้าหมายของฉากนั้นทั้งหมด
คือความสำคัญของนิ้วโป้งและนิ้วชี้…
นิ้วโป้งที่สามารถแตะปลายนิ้วชี้ได้
เราไม่นึกว่าจะได้เข้าไปสื่อสารกับมัน
เราแค่จะไปนั่งบรรยายถึงพวกมันเฉยๆ
ผมหัน… พวกมันนอนกับพื้น ผมหันไปมองกล้อง
ผมรู้สึกได้ว่ามีอะไรมาทับเท้า
เมื่อมองลงไป เจ้าพาโบลตัวน้อยอยู่ตรงนั้น
(พาโบล วัยสามปี)
ผมเลยพูดถึงเรื่อง วิวัฒนาการของนิ้วโป้งกับนิ้วชี้ไม่ออก
ผมต้องนั่งปล่อยให้มันเป็นแบบนั้นไป
ดูเจ้าตัวเล็กน่ารักนี่สิ
มันน่าดึงดูดใจจริงๆ ผมอยากกอดเลย
ตอนนั้นมีแต่ความปลื้มปริ่ม
หลายคนคงคิดว่ามันเป็นฉากที่สำคัญที่สุด
ในซีรีส์นั้นเลย
หรืออาจในหมู่ฉากทั้งหมด ที่ผมเคยถ่ายทำมาทั้งชีวิตก็ว่าได้
การได้สบตากับกอริลลามีความหมาย
และความเข้าใจร่วมกันมากกว่า
กับสัตว์ชนิดอื่นใดที่ผมรู้จัก
ในตอนนั้นผมไม่รู้เลยว่า พาโบลจะได้ไปมีชีวิตที่น่าเหลือเชื่อเพียงไร
หรือจะฝากมรดกอะไรเอาไว้
ตอนนี้ผมมีโอกาสได้บอกเล่า เรื่องราวของพาโบล
และทายาทของมัน
ที่ยังคงอาศัยอยู่บนเนินเทือกเขาวีรูงกา
เกือบ 50 ปีต่อมา
ครอบครัวกอริลลาฝูงนี้ ที่รู้จักกันในนาม "ฝูงพาโบล"
ได้มาถึงทางแพร่งในเรื่องราวของพวกมัน
ตัวจ่าฝูงหลังเงินที่ปกครองฝูงคือกิชูราซี
(กิชูราซี วัย 27 ปี)
มันเป็นหนึ่งในกอริลลาที่แก่อายุ และแก่ประสบการณ์ที่สุด
บนภูเขา
และฝูงพาโบลได้พบกับยุคที่มั่นคง ภายใต้การปกครองของมัน
สิ่งที่มีส่วนในความมั่นคงนั้น ก็คือพันธมิตรที่สำคัญที่สุดของมัน
เทต้าเป็นตัวเมียจ่าฝูง
(เทต้า วัย 13 ปี)
มันได้รับความเคารพจากฝูง
และพวกมันทำตามที่เทต้าสั่ง
เทต้าและกิชูราซี
มีความผูกพันที่พิเศษไม่เหมือนใคร
เมื่อมีเทต้าอยู่เคียงข้าง
กิชูราซีจึงรักษาอำนาจไว้ได้มานานห้าปี
ทั้งสองคือหัวใจของกอริลลาครอบครัวนี้
แต่สมรรถภาพทางร่างกาย ของกิชูราซีเริ่มถดถอยมานานแล้ว
และมีตัวอื่นที่ต่อแถวรอตำแหน่ง
อุบวูซู…
(อุบวูซู วัย 17 ปี)
หลังเงินที่กำลังมาแรง
ตัวใหญ่มาก
แข็งแรงมาก
และมีความทะยานอยาก
พละกำลังของกิชูราซีกำลังเสื่อมถอย…
และอุบวูซูอยากรับช่วงต่อเป็นผู้นำ
แต่ในตอนนี้ ทั้งฝูงสนใจแต่ลูกของเทต้า
เช่นเดียวกับเรา
เด็กแรกเกิดมักมีความน่าหลงใหล
แต่มันมีอายุเพียงไม่กี่เดือน
เทต้าจึงต้องคอยปกป้องไม่ให้ลูกน้อยเป็นอันตราย
โดยเฉพาะเมื่อเริ่มเล่นกันแรงๆ
กอริลลาทุกวัยชอบเล่นสนุก
มันเป็นส่วนสำคัญ ในการเสริมสร้างและรักษาความสัมพันธ์
แต่อุบวูซูไม่สนใจจะไปร่วมเล่นกับใคร
ตอนนี้มันจดจ่ออยู่กับกิชูราซี
มันโตกว่าตัวผู้อาวุโสตัวนี้แล้ว และมันอยากจะข่มขวัญมัน
แต่การจะนำฝูงกอริลลาได้นั้น ไม่ได้ใช้เพียงพละกำลังเท่านั้น…
อย่างที่ผมเคยไปเห็นเองกับตา เมื่อหลายปีก่อนที่รวันดา
"หลังเงินตัวจ่าฝูงคือเบโธเฟน น่าจะวัย 30 ปี"
(เบโธเฟน)
"มันมีท่าเดินที่ดุดัน"
มันเข้ามาหา แล้วตัวนี้ใหญ่มากนะ
คือว่า… ตัวใหญ่เมื่อเทียบกับเรา
แค่มันเอาหมัดทุบเราทีเดียวก็หัวแบะได้แล้ว
แต่ว่าเบโธเฟนก็มีอีกมุม
ซึ่งผมได้เห็นและเข้าใจ
ผ่านความสัมพันธ์ของมันกับพาโบลตัวน้อย
ไม่นานหลังที่ผมได้เจอมัน แม่ของมันก็หายตัวไป
ทิ้งให้มันต้องเอาตัวรอดเอง
หากไม่มีแม่คอยปกป้อง กอริลลาในวัยของพาโบล
จะมีโอกาสรอดได้น้อยมาก
แต่แล้วก็เกิดเหตุการณ์ที่น่าทึ่ง
เบโธเฟน เจ้าหลังเงินตัวยักษ์ รับมันไปอยู่ในความดูแล
มันพยายามดูแลเจ้าตัวน้อย อย่างสุดความสามารถเหมือนแม่แท้ๆ
และพาโบลจะคอยเกาะติดมันอยู่เสมอ
มันเฝ้าดู
และเรียนรู้
เมื่อมีเบโธเฟนคอยสอนสั่งเหมือนพ่อ
พาโบลจึงเริ่มเติบใหญ่
ความสัมพันธ์นั้นจะพลิกชีวิตของพาโบลตลอดไป
เช่นเดียวกับกอริลลาที่ผมไปเจอ
แต่ละตัวภายในฝูงพาโบลวันนี้ ก็มีหลากหลายบุคลิกที่แตกต่างกันไป
และมีหนึ่งตัวที่ทำให้ผมนึกถึงพาโบล
(อูบี วัย 2 ปี)
มันไม่เพียงมีลักษณะภายนอกคล้ายคลึงกัน
แต่ดูเหมือนว่ามันจะใจกล้า และอยากรู้อยากเห็นเช่นกันด้วย
แต่ทว่ามันหลงใหลในกอริลลาตัวหนึ่งเป็นพิเศษ
อิมฟูรา
(อิมฟูรา วัย 14 ปี)
อิมฟูราอยู่ในวัยหัวเลี้ยวหัวต่อ
มันใกล้เข้าสู่ช่วงโตเต็มวัย
และแผ่นหลังของมันเริ่มจะมีสีเงินจางๆ แล้ว
แต่ข้างในใจยังเป็นเด็ก
กอริลลาเป็นสัตว์ที่ชอบเข้าสังคมมาก
และมันมีเครือข่ายความสัมพันธ์หลากหลาย
ที่ช่วยกำหนดตัวตนปัจจุบัน
และตัวตนที่จะเป็น
เห็นได้ชัดว่าอิมฟูรามีด้านที่ขี้เล่นและใส่ใจ
แต่มันยังไม่เข้าใจดีว่า มันตัวใหญ่และแข็งแรงแค่ไหน
ซึ่งก็ใช่ว่าตัวอื่นจะไม่สังเกต
(อุบวูซู)
อิมฟูราถูกอุบวูซูทำร้ายบาดเจ็บสาหัส
ถึงจะดูโหดร้าย
แต่หลังเงินทุกตัวมีด้านที่รุนแรง
และเป็นธรรมชาติของอุบวูซู ที่จะพยายามกำจัดคู่แข่ง
แต่อิมฟูรายังเด็กอยู่
และไม่รู้วิธีป้องกันตัว
ฝูงพาโบลกำลังตื่น
ที่ความสูงเกือบ 3,700 เมตร
นี่เป็นจุดสูงสุดของอาณาจักรเทือกเขาของพวกมัน
อุบวูซูกำลังเคลื่อนไหว
กอริลลาหลังเงินมากมาย ได้ปกครองเทือกเขาเหล่านี้
ตอนนี้อุบวูซูอยากให้ถึงตามันบ้างแล้ว
แต่ตัวอื่นๆ ในฝูงยังไม่ไว้วางใจ
และมันเริ่มหงุดหงิดมากขึ้นเรื่อยๆ
มันไม่ได้ทำเพื่อข่มขู่ฝูง
แต่เพื่อแสดงให้ฝูงเห็นว่ามันน่ากลัวได้เพียงไร
ว่ามันสามารถเป็นผู้นำ ที่มีความสามารถได้มากแค่ไหน
กิชูราซีกำลังเฝ้าดู
แต่ด้วยเหตุผลบางอย่าง มันไม่ตอบสนอง
(อุบวูซู)
เมื่อเรามองดูกอริลลาตัวใดก็ตาม
เราอดไม่ได้ที่จะสงสัยว่า มันคิดอะไรอยู่ หรือมันรู้สึกยังไง
มันต้องการสิ่งใดกันแน่
หรือตั้งใจทำอะไร
เป็นไปไม่ได้ที่จะรู้แน่ชัด
เราทำได้เพียงเฝ้าสังเกตด้วยความฉงน
แต่มีสิ่งหนึ่งที่แน่นอน
แม้มันจะตัวใหญ่
แต่กอริลลาเป็นสิ่งมีชีวิตที่ซับซ้อนและอ่อนไหว
(เทต้า)
แต่ละตัวล้วนแตกต่าง
มีบุคลิกที่เฉพาะตัว
(กิชูราซี)
(อุบวูซู)
และเช่นเดียวกับเรา
ประสบการณ์ชีวิตจะหล่อหลอมตัวตนของมัน
ทั้งที่รื่นรมย์
และขมขื่น
(อิมฟูรา)
บาดแผลของอิมฟูรากำลังสมาน
แต่มันยังปลีกตัวจากฝูงอยู่
ในช่วงนี้ของชีวิต
กอริลลาตัวผู้บางตัวจะโดดเดี่ยวมาก
แม้แต่ครอบครัวของมันเองก็จะระแวงมัน
(อูบี)
บางครั้งตัวผู้หนุ่มอย่างอิมฟูรา จะเลือกที่จะออกจากฝูง
เพื่อไปสร้างครอบครัวเอง
และบางครั้งมันอาจไม่มีทางเลือกอื่น นอกจากต้องจากไป
ในป่ายังมีฝูงอื่นอยู่อีก
อิมฟูรามองไม่เห็นพวกมัน
แต่ได้ยินเสียง
และบางฝูงทั้งใหญ่กว่า และทรงพลังกว่าฝูงพาโบลมาก
ด้วยที่มีสมาชิกจำนวนมาก และมีพวกหลังเงินหลายตัว
การอาละวาดใช้ความรุนแรงจึงเกิดขึ้นบ่อยกว่า
หากมีฝูงใหญ่สักฝูงมาเจอมันอยู่ตามลำพัง
จะเป็นอันตรายอย่างยิ่งสำหรับอิมฟูรา
อุบวูซูกำลังหาอาหารกับบางตัวในครอบครัว
อาณาเขตของฝูงพาโบล กินพื้นที่ประมาณห้าพันไร่
ซึ่งมีพืชพรรณมากมายหลายชนิด
ที่เป็นอาหารส่วนใหญ่ที่พวกมันกิน
แต่กอริลลาเป็นสัตว์ชอบฉวยโอกาส
และอุบวูซูได้บังเอิญมาเจอกับสิ่งแปลกใหม่
มด
แต่นี่เป็นมดกองทัพที่มีกรามอันทรงพลัง
และมันกัดสู้
ความตื่นเต้นดึงดูดตัวอื่นๆ เข้ามา
หน้าที่หนึ่งของหลังเงินตัวจ่าฝูง
ก็คือการพาฝูงไปยังพื้นที่หาอาหารที่ดี…
และที่สำคัญยิ่งกว่าคือการทำให้ฝูงสามัคคี
อุบวูซูเริ่มมีอิทธิพลมากขึ้นเรื่อยๆ
กอริลลาหลังเงินใช้วิธีการสื่อสารที่ซับซ้อน…
(อุบวูซู)
และภาษากายมีบทบาทที่สำคัญ
(อุบวูซู)
จุดที่นั่งและการเคลื่อนไหว สื่อสารได้หลายอย่าง
(กิชูราซี)
อุบวูซูกำลังท้าทายกิชูราซี
ด้วยการขยับเข้าไปหามันโดยตรง
ในฐานะผู้นำของฝูง กิชูราซีควรจะไล่มันไป
แต่มันนิ่งเฉย
เทต้าจับตาดูอย่างตั้งใจ
การปะทะกันระหว่างกอริลลาหลังเงิน สามารถบานปลายได้อย่างรวดเร็ว
อุบวูซูโจมตี
กอริลลาหลังเงินมีขนาดตัว ที่ใหญ่เป็นสองเท่าของมนุษย์ผู้ชายโตเต็มวัย
มันแข็งแรงกว่าหลายเท่าตัว
และการต่อสู้อาจสิ้นสุดลงที่ความตาย
อุบวูซูกลับออกมาโดยไม่บาดเจ็บ
แต่ไม่มีวี่แววของกิชูราซี
กิชูราซีรอดชีวิตมาได้
แต่มันพ่ายแพ้ย่อยยับ
มันถูกตัวผู้ที่อายุน้อยกว่าเอาชนะมันต่อหน้าทั้งฝูง
ในฐานะตัวเมียจ่าฝูง
เทต้าต้องแสดงให้ฝูงเห็นว่ามันอยู่ข้างใคร
มันไปกับตัวผู้อาวุโส
และทั้งฝูงก็ตามไป
หลังจากเป็นผู้นำมานานห้าปี
สมาชิกฝูงจึงภักดีต่อกิชูราซี
อุบวูซูถูกปฏิเสธ
ใช่ว่ากอริลลาหลังเงินทุกตัว จะมีคุณสมบัติเป็นผู้นำได้
ความสำเร็จ หรือล้มเหลว ขึ้นอยู่กับอุปนิสัย
ผมรู้จักพาโบลแค่ตอนที่มันอายุสามขวบ
แต่เห็นได้ชัดว่า แม้ในวัยนั้น มันก็มีเอกลักษณ์เฉพาะตัว
เนื่องจากได้รับการอุปการะเลี้ยงดู โดยกอริลลาหลังเงินที่มีอำนาจ
เมื่อถึงวัย 18 ปี
มันก็พร้อมที่จะเป็นผู้นำเองแล้ว
(พาโบล วัย 18 ปี)
มันปลีกตัวออกไปตั้งฝูงเอง
ฝูงพาโบล
แต่ว่าพาโบลเป็นผู้นำที่ไม่ธรรมดา
ตอนที่มันถูกท้าทายโดยกอริลลาหลังเงินคู่แข่ง
จากในฝูงของตัวเอง
แทนที่จะสู้
พาโบลกลับใช้โอกาสนั้น ผูกพันธมิตรที่ทรงพลังกับมันแทน
เมื่อแทนที่ความก้าวร้าวด้วยความร่วมมือ
ทั้งสองตัวได้ทำให้ฝูงแข็งแกร่งยิ่งขึ้น
ในยุครุ่งเรืองที่สุด ฝูงพาโบลมีสมาชิกมากถึง 65 ตัว
ถือเป็นกอริลลาฝูงใหญ่ที่สุด ที่เคยมีมาในเทือกเขานั้น
และในฝูงนั้นมีตัวผู้หนุ่ม ที่จะได้มาเป็นผู้นำสักวันหนึ่ง
กิชูราซี
แต่ในตอนนี้ อำนาจของกิชูราซีกำลังถูกท้าทาย
คำถามคือ มันจะตอบโต้
หรือว่ามันสามารถเรียนรู้ที่จะร่วมมือกับอุบวูซูได้
แม้มันจะชนะการต่อสู้กับกิชูราซี
ตัวอื่นๆ กลับยังไม่ยอมรับอุบวูซู ให้ขึ้นมาเป็นผู้นำของฝูง
รวมถึงเทต้า
หากตัวเมียจ่าฝูงไม่สนับสนุน
อุบวูซูอาจไม่มีวันชนะใจฝูงได้
(เทต้า)
แต่ความภักดีของเทต้าอาจหวั่นไหว
ด้วยการผละตัวจากกิชูราซีเข้าไปหาอุบวูซู
มันก็ได้ส่งสัญญาณว่า มันสนับสนุนตัวผู้หนุ่มตัวนี้
และกิชูราซียอมหลีกทาง
ตอนนี้อุบวูซูได้เป็นผู้นำฝูงพาโบลแล้ว
แต่นี่เป็นเพียงจุดเริ่มต้น
การคว้าตำแหน่งผู้นำมาครองอาจง่าย
แต่การรักษาตำแหน่ง และปกป้องสมาชิกฝูงนั้นยากกว่ามาก
มีสมาชิกผู้มาใหม่ในฝูง
ตัวเมียที่อพยพมาจากอีกฟากของภูเขา
อินยังเก้ได้ออกจากฝูงที่มันเกิดมา
และมาเข้าร่วมฝูงพาโบล
เพื่อจะได้สร้างครอบครัวของตัวเอง
นี่เป็นการย้ายถิ่นฐานที่ยากลำบาก แต่ขับเคลื่อนด้วยสัญชาตญาณ
และมันช่วยป้องกันไม่ให้มีการสืบพันธุ์เลือดชิด
มันต้องมาสานสัมพันธ์กับตัวอื่นๆ ที่นี่
แต่ในตอนนี้สมาชิกฝูงพาโบลยังไม่รู้จักมัน
จึงต้องระมัดระวังตัว
(อุบวูซู)
อุบวูซูกับกิชูราซีกำลังปรับตัว เข้ากับความสัมพันธ์ใหม่
ในเมื่ออุบวูซูเป็นหัวหน้าแล้ว
มันต้องเรียนรู้วิธีควบคุมความก้าวร้าวตัวเอง
และกิชูราซีต้องเรียนรู้ ที่จะยอมรับในอำนาจของมัน
บรรยากาศยังตึงเครียด
แต่ภาษากายของพวกมันบ่งชี้ว่า อาจเริ่มพร้อมร่วมมือกันบ้างแล้ว
ซึ่งทำให้สมาชิกตัวอื่นๆ ในฝูงหายเกร็ง
ขณะที่มันกำลังล่องลอยสู่ความฝัน
ความสามัคคีและความเป็นญาติมิตร ที่เหนียวแน่นถูกแสดงออก
ผ่านการสัมผัสกันที่นุ่มนวลอ่อนโยน
เป็นสายสัมพันธ์ที่แน่นแฟ้นและชัดเจน ของครอบครัวกอริลลาที่รักกันกลมเกลียว
สมาชิกอายุน้อยของฝูงนอนพักได้ไม่นานก็ยุกยิก
อูบีก็เริ่มอยู่ไม่สุข
และมันทิ้งแม่เพื่อออกไปสำรวจ
อิมฟูรากำลังฟื้นตัวจากการโดนทำร้ายอีกครั้ง
ตอนนี้มันได้สูญเสียสายสัมพันธ์ ที่มีความหมายกับฝูงไปจนเกือบหมดแล้ว
ดูเหมือนว่าอูบีจะเป็นสหายตัวเดียว ที่ยังเหลืออยู่ของอิมฟูรา
แต่มีบางอย่างผิดปกติ
แม่ของอูบีอยู่ไม่ไกล
ดูเหมือนว่ามันกำลังสื่อสารบางอย่างกับอิมฟูรา
"อย่ามายุ่งกับลูกฉัน"
ทุกตัวกำลังทอดทิ้งอิมฟูรา
อินยังเก้ ตัวเมียที่เพิ่งมาใหม่
ได้เฝ้าสังเกตฝูงนี้มาสักพักหนึ่งแล้ว
โดยเฉพาะเทต้า
ในฐานะตัวเมียจ่าฝูง
นี่อาจเป็นความสัมพันธ์ที่สำคัญมากสำหรับอินยังเก้
ถ้าเทต้ายอมให้อินยังเก้เข้าใกล้ครอบครัวของมัน
นั่นจะสื่อให้ตัวอื่นๆ ในฝูงเอาอย่าง
(อุบวูซู)
และดูเหมือนเทต้าจะต้อนรับมัน
แม้แต่ไว้ใจให้อินยังเก้อุ้มลูกของมัน
ตัวเมียสาวมักจะทำแบบนี้โดยสัญชาตญาณ
เป็นการเตรียมพร้อมสำหรับการเป็นแม่
การมาถึงของอินยังเก้ถือเป็นสัญญาณที่ดี
สำหรับฝูงพาโบลและสำหรับอุบวูซู
ครอบครัวกอริลลาอยากเติบโตเสมอ
ยิ่งมีหลายตัวก็ยิ่งแกร่ง
อินยังเก้มาถึงในช่วงที่เหมาะเจาะเป็นพิเศษ
อุบวูซูที่เพิ่งได้ขึ้นครองตำแหน่งผู้นำ กำลังอยากมีทายาทเป็นของตัวเอง
เมื่อมีตัวเมียมาใหม่หลายตัว…
และหวังว่าจะมีลูกน้อยตามมา
ฝูงนี้อาจเติบโต
และทรงพลังมากขึ้นภายใต้การปกครองของอุบวูซู
อิมฟูราไม่ได้ทำกิจกรรม กับฝูงมานานหลายเดือนแล้ว
ตอนนี้มันกำลังลงจากภูเขาเพียงลำพัง
กำแพงนี้เป็นเขตกั้นป่าของกอริลลา
อิมฟูราเดินทางมาถึงสุดขอบโลกของพวกมัน
มันได้ข้ามมาสู่โลกของมนุษย์
ผู้คนอาศัยอยู่ที่นี่มานานนับพันปี
และพวกเขาก็พึ่งพาแผ่นดินเช่นกัน
ความสัมพันธ์ระหว่างมนุษย์กับกอริลลา
ไม่เคยราบรื่นเลย
ตอนผมไปที่รวันดาเมื่อเกือบ 50 ปีที่แล้ว
ผู้คนได้แอบล่ากอริลลา จนประชากรของมันลดน้อยลงเกือบสูญพันธุ์
ในตอนนั้นเหลือกอริลลา บนเทือกเขาวีรูงกาแค่ประมาณ 250 ตัว
บนภูเขาอาจไม่เหลือกอริลลาเลยสักตัว
หากไดแอน ฟอสซีย์ไม่เข้าไปช่วย
เมื่อนักล่าเริ่มฆ่ากอริลลาที่เธอรู้จักและรักใคร่
เธอก็ได้อุทิศชีวิตเพื่อปกป้องพวกมัน
ยอมสละสิ้นทุกสิ่ง
(ไดแอน ฟอสซีย์ 1932-1985)
(ไม่มีใครรักกอริลลาเท่าเธอ จงไปสู่สุคติ เพื่อรัก)
แม้หลังจากเธอเสียชีวิต
ก็มีคนสานต่อการศึกษาวิจัยกอริลลา ที่เธอเป็นผู้บุกเบิก
หลายปีหลังจากนั้น
หลายต่อหลายคนได้รับแรงบันดาลใจ อยากปกป้องกอริลลา
ทั้งภายในรวันดา และในที่อื่นๆ
และความพยายามในการอนุรักษ์ ก็ประสบผลสำเร็จมากขึ้นเรื่อยๆ
ปัจจุบันนี้ จำนวนประชากรกอริลลา ฟื้นตัวขึ้นมากแล้ว
แต่ขณะที่ประชากรของมันเพิ่มมากขึ้น
เทือกเขาไม่ได้ใหญ่ขึ้น
นี่หมายความว่าอย่างไรสำหรับอิมฟูรา
และมันจะไปที่ไหนต่อจากนี้
การที่มีกอริลลาหลายตัว แออัดอยู่ร่วมกันในพื้นที่ที่จำกัด
มันเปลี่ยนพฤติกรรมของกอริลลา และความสัมพันธ์ของมัน
อิมฟูราไม่เป็นที่ต้อนรับในฝูงพาโบล
มันปีนขึ้นไปถึงยอดเขา
และลงไปจนถึงตีนเขา
มันเริ่มจะหมดหนทางแล้ว
มันอาจถูกลิขิตให้ต้องเป็น กอริลลาหลังเงินที่โดดเดี่ยว
สัตว์ที่คาดเดาใจยากที่สุดบนเทือกเขา
ตอนนี้อุบวูซูมีตำแหน่งที่มั่นคงแล้ว
ฝูงนี้อยู่ตัวและกำลังเติบโต
มีลูกน้อยเกิดใหม่สองตัว…
หนึ่งตัวเป็นของอินยังเก้
ลูกตัวแรกของอุบวูซูในฐานะผู้นำ
กอริลลาแรกเกิดต้องพึ่งพาแม่เพื่อความอยู่รอด
และแม่กอริลลาก็พร้อมทุ่มเทกายใจให้ลูกน้อย
ในช่วงไม่กี่เดือนแรก แม่กับลูกจะไม่ห่างกัน
อินยังเก้เพิ่งมีลูกเป็นครั้งแรก
และไม่แปลกเลยที่มันจะประหม่า
อุบวูซูจับตาดูมันอย่างใกล้ชิด
และมันทำหน้าที่ปกป้องแม่ของลูกได้ดี
แต่ในฐานะตัวหลังเงินจ่าฝูง
อุบวูซูจะเฝ้าดูอินยังเก้ตัวเดียวไม่ได้
แต่ยังมีตัวเมียตัวอื่นๆ ที่เรียกร้องความสนใจจากมัน
การแสดงออกนี้คือคำเชื้อเชิญให้ผสมพันธุ์
อุบวูซูยอมรับ
และทิ้งให้ฝูงขาดผู้คุ้มครอง
(อินยังเก้)
ระหว่างที่อุบวูซูมัวแต่สนใจอย่างอื่น
ก็ได้เกิดเรื่องเลวร้ายขึ้น
ลูกน้อยของอินยังเก้ถูกฆ่าตาย
บาดแผลที่ตัวบ่งชี้ว่าเป็นฝีมือของกอริลลา
ตัวเมียตัวอื่นๆ ในฝูงมารายล้อม
(เทต้า)
มีเพียงอินยังเก้เท่านั้นที่รู้ว่าเกิดอะไรขึ้น
และว่าใครเป็นตัวการ
มันอาจเพิ่งมาใหม่ได้ไม่นาน
แต่ความสูญเสียของมัน ดูเหมือนจะสะเทือนใจทุกตัว
อินยังเก้ปลีกตัวออกจากฝูง
แต่อย่างน้อยมันไม่อยู่ตามลำพัง
อุบวูซูเป็นพ่อของลูกน้อยตัวนี้
แต่มันทำหน้าที่ปกป้อง อินยังเก้และลูกได้ไม่ดีพอ
ผ่านมาแล้วสี่วัน ตั้งแต่ลูกของอินยังเก้ถูกฆ่าตาย
การเสียลูกไปในแบบนี้
อาจทำให้ทั้งฝูงสูญเสียความไว้วางใจในตัวผู้นำ
ถึงขั้นอาจทำให้ฝูงแตกแยก
แต่ในตอนนี้ พวกมันมารายล้อมอุบวูซู
และอินยังเก้อยู่เคียงข้างมัน
บางอย่างทำให้มันสะดุ้งกลัว
อิมฟูรากลับมาแล้ว
ปฏิกิริยาของมันทำให้อุบวูซูรู้ว่าเกิดอะไรขึ้น
อิมฟูราฆ่าลูกของอินยังเก้
และตอนนี้มันก็เป็นภัยต่อทุกตัว
อุบวูซูเข้าโจมตี
แต่ตอนนี้อิมฟูราแข็งแกร่งขึ้นมาก
กิชูราซีเข้าไปช่วย
อิมฟูราหนีไปได้
แต่มันไปได้ไม่ไกล
ตลอดปีที่ผ่านมา
แม้มันจะถูกทั้งฝูงทอดทิ้ง
มันก็ยังไม่เคยทอดทิ้งฝูงจริงๆ
แต่ตอนนี้ได้มีการล้ำเส้นเกิดขึ้น
มันได้ฆ่าสมาชิกครอบครัวตัวเอง
สมาชิกฝูงเข้าไปล้อมวงรอบผู้นำ อุบวูซู
และตอนนี้มันกำลังพาทุกตัวไปทำภารกิจ
อิมฟูรากำลังเดินทางขึ้นเขา
แต่มันไม่ได้อยู่ตามลำพัง
อุบวูซูไล่หลังมาติดๆ
พร้อมเทต้าและกิชูราซีอยู่ข้างกาย
พวกมันกำลังขับไล่อิมฟูราออกไป
อิมฟูราจะข้ามไปยังหุบเขาข้างๆ ตามลำพัง
ไม่แน่สุดท้ายมันก็ต้องมาลงเอยตรงนี้อยู่ดี
หรือไม่แน่กอริลลาหนึ่งตัว อาจไม่สามารถทนถูกซ้อมตลอดไป
ตอนนี้อิมฟูราอาจต้องพเนจร ตามลำพังบนเทือกเขาไปอีกหลายปี
หรือสักวันมันอาจมีครอบครัวเป็นของตัวเอง
เราทำได้เพียงรอดู
มีสมาชิกในฝูงอย่างน้อยหนึ่งตัว ที่จะคิดถึงอิมฟูรา
อูบีน่าจะอายุน้อยเกินกว่า จะเข้าใจเหตุการณ์ที่เกิดขึ้นได้
แต่อิมฟูราเป็นเพื่อนของมัน
และตอนนี้เพื่อนของมันได้จากไปแล้ว
แต่ทว่าอูบีก็ปรับตัวเก่งไม่ต่างจากพาโบลน้อย
และมันดูจะตั้งใจแน่วแน่ อยากได้เพื่อนตัวโตตัวใหม่
อุบวูซู
ถือเป็นปีที่หนักหนาสาหัสสำหรับอุบวูซู
แต่มันได้เติบโตขึ้นมาเป็นผู้นำที่ดี
และในตอนนี้ สิ่งที่ชีวิตของมันต้องการที่สุด อาจเป็นมิตรภาพกับอูบี
กิชูราซีไม่ได้เป็นผู้นำของฝูงแล้ว
แต่ว่ามันมีบทบาทใหม่ คือการส่งเสริม กอริลลาหลังเงินที่อายุน้อยกว่าและแข็งแรงกว่า
มันมีขุมทรัพย์ปัญญาที่จะเป็นประโยชน์ต่ออุบวูซู
นี่อาจเป็นบทบาทที่สำคัญที่สุดในชีวิตมันก็ว่าได้
เทต้ามีส่วนสำคัญ ในการสนับสนุนการเปลี่ยนผ่านผู้นำ
และมันกับครอบครัวกำลังไปได้สวย
ตอนนี้ลูกของมันอายุย่างเข้าสองขวบ
ลูกน้อยเติบโตทั้งทางพละกำลัง
และบุคลิก
อินยังเก้ต้องเจอความทุกข์ระทม
มันเสียลูกตัวแรกไป
และเราพอจะเข้าใจได้ว่า
เรื่องนี้จะมีผลกระทบระยะยาวต่อตัวมัน
แต่ตอนนี้มันเป็นสมาชิกฝูงพาโบลเต็มตัวแล้ว
และเป็นส่วนนึงของสิ่งที่ เป็นหัวใจของชีวิตกอริลลา
ครอบครัว
ฝูงพาโบลไม่ใช่ครอบครัวที่สมบูรณ์แบบ
ไม่มีครอบครัวไหนสมบูรณ์แบบ
แต่พวกมันได้ผ่านพ้นช่วงยากลำบากมาด้วยกัน
และตอนนี้อนาคตดูสดใสสำหรับฝูงพาโบล…
ดั่งเช่นสำหรับทั้งสปีชีส์โดยรวม
ปัจจุบันนี้มีกอริลลาภูเขากว่า 600 ตัว
ทั่วทั้งเทือกเขาวีรูงกา
ประชากรของมันเพิ่มขึ้นเป็นสองเท่ากว่าๆ เทียบกับตอนที่ผมไปที่นั่นเมื่อ 50 ปีก่อน
นั่นเป็นหนึ่งในเรื่องราวที่ยิ่งใหญ่ที่สุด ของความสำเร็จด้านการอนุรักษ์ที่ผมเคยได้เห็น
ซึ่งก็อาจเป็นเพราะความผูกพันอันลึกซึ้ง
ที่ผู้คนมีกับกอริลลา
มันคือสายใยที่ติดตรึงใจผมมาตลอดทั้งชีวิต
และทั้งหมดเริ่มต้นขึ้น ที่กอริลลาน้อยสุดพิเศษตัวเดียว
แม้ชีวิตจะเริ่มต้นด้วยอุปสรรค
พาโบลกลับเติบโตขึ้น เป็นผู้นำที่แข็งแกร่งและมีเสน่ห์
มันอุทิศตัวเองให้กับครอบครัว จวบจนถึงวาระสุดท้าย
นี่คือคลิปสุดท้ายบางส่วนของพาโบลที่เรามี
ในวัย 33 ปี
ระหว่างปกป้องฝูงของมันจากกอริลลาคู่อริ
ตัวหลังเงินผู้ยิ่งใหญ่ตัวนี้ถูกฆ่าตาย
ผมจะไม่มีวันลืมมัน…
หรือผลกระทบที่มันมีต่อตัวผม
(พาโบล ปี 1974 - 2008)
คำที่ผมใช้คือ
"การได้สบตากับกอริลลามีความหมาย
มากกว่ากับสัตว์ชนิดอื่นใดที่ผมรู้จัก"
และผมยังยืนยันคำนั้น
ผมคิดว่ามันจริง
คำบรรยายโดย นันทวัน ริดเดล